Hogyan is készül a szolnoki csipke? A szolnoki csipke jellemzője a kézzel hurkolt zsinór. Két közös kezdő pontból kiinduló szálra van szükség a zsinór hurkolásához. Az egyik szálból hurkot képezünk, majd a mutató ujjunkkal a másik szálat áthúzzuk a hurkon, s ráhúzzuk a hurkot. Majd ezt ismételjük a másik szállal, és így tovább. A zsinór vastagabb cérnából készül pl: 20-as horgoló. A mintarajzot vajpergamenre rajzoljuk fel, amit textilre erősítünk. A zsinór elkészülte után a mintarajzra rávarrjuk a zsinórt, majd csipkeöltésekkel kivarrjuk. A csipkeöltéseket vékonyabb cérnából készítjük, pl: 80-as horgoló.